**projektas**

**reg. Nr. T-137**

**2.14.darbotvarkės klausimas**

**Pasvalio rajono savivaldybės taryba**

|  |
| --- |
| sprendimas |
| **Dėl pasvalio rajono savivaldybės bendruomenės sveikatos tarybos sudarymo** |

|  |  |  |
| --- | --- | --- |
| 2019 m. birželio d. | Nr. | T1- |
| Pasvalys | | |

Vadovaudamasi Lietuvos Respublikos vietos savivaldos įstatymo 15 straipsnio 5 dalimi, 16 straipsnio 2 dalies 6 punktu, 18 straipsnio 1 punktu, 20 straipsnio 2 dalies 4 punktu, Lietuvos Respublikos sveikatos sistemos įstatymo 63 straipsnio 6 punktu, 69 straipsnio 1 dalimi, Pasvalio rajono savivaldybės Bendruomenės sveikatos tarybos veiklos nuostatų, patvirtintų Pasvalio rajono savivaldybės tarybos 2007 m. birželio 6 d. sprendimu Nr. T1-65 „Dėl Pasvalio rajono savivaldybės Bendruomenės sveikatos tarybos veiklos nuostatų pakeitimo“ (Pasvalio rajono savivaldybės tarybos 2015 m. rugpjūčio 27 d. sprendimo Nr. T1-102 redakcija), 2 ir 3 punktais, Pasvalio rajono savivaldybės tarybos veiklos reglamento, patvirtinto Pasvalio rajono savivaldybės tarybos 2009 m. gegužės 13 d. sprendimu Nr. T1-86 „Dėl Pasvalio rajono savivaldybės tarybos veiklos reglamento patvirtinimo“ (Pasvalio rajono savivaldybės tarybos 2015 m. rugpjūčio 27 d. sprendimo Nr. T1-93 redakcija) (su visais aktualiais pakeitimais), 90, 91 punktais, atsižvelgdama į Pasvalio rajono savivaldybės mero 2019 m. birželio d. potvarkį Nr. MV- „Dėl Pasvalio rajono savivaldybės Bendruomenės sveikatos tarybos pirmininko kandidatūros teikimo“, Pasvalio rajono savivaldybės taryba nusprendžia:

1. Sudaryti Pasvalio rajono savivaldybės Bendruomenės sveikatos tarybą:

1.1. **Nijolė Matulienė** – Pasvalio rajono savivaldybės tarybos narys;

1.2. **Regina Mitrienė** **–** Pasvalio rajono savivaldybės tarybos narys;

1.3. Gražvydas Balčiūnaitis – asociacijos „Aktyvus Pasvalys“ narys;

1.4. Donatas Dilys – Pasvalio rajono savivaldybės administracijos Joniškėlio seniūnijos seniūnas;

1.5. Vytautas Grybė – Pasvalio rajono neįgaliųjų draugijos pirmininkas;

1.6. Vilma Jankevičienė – Pasvalio rajono savivaldybės Visuomenės sveikatos biuro direktorė;

1.7. Gintė Januškevičienė – Pasvalio specialiosios mokyklos direktorė;

1.8. Renata Nevulytė **–** sveikatinimo ir šiaurietiško ėjimo klubo „Ego sanus“ vadovė;

1.9. Rasa Rimkūnaitė – Lietuvos aklųjų ir silpnaregių sąjungos Pasvalio rajono filialo pirmininkė;

1.10. Jolita Stipinienė – Pasvalio rajono savivaldybės Švietimo pagalbos tarnybos psichologė;

1.11. Irena Trinskienė – viešosios įstaigos Pasvalio pirminės asmens sveikatos priežiūros centro vyriausioji slaugos administratorė;

1.12. Dalia Vasiliūnienė – Pasvalio rajono savivaldybės administracijos Socialinės paramos ir sveikatos skyriaus vyriausioji specialistė (Savivaldybės gydytoja).

2. Paskirti Pasvalio rajono savivaldybės Bendruomenės sveikatos tarybos pirmininku(-e) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. Pripažinti netekusiu galios Pasvalio rajono savivaldybės tarybos 2015 m. rugpjūčio 27 d. sprendimą Nr. T1-103 „Dėl Pasvalio rajono savivaldybės Bendruomenės sveikatos tarybos sudarymo“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus

vyriausioji specialistė (Savivaldybės gydytoja) Dalia Vasiliūnienė

Suderinta DVS Nr. RTS-149

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės bendruomenės sveikatos tarybos sudarymo**

**2019-06-10**

Pasvalys

**1. Problemos esmė**

Sprendimo projektu siūloma patvirtinti naujos sudėties Pasvalio rajono savivaldybės Bendruomenės sveikatos tarybą. Vadovaujantis Lietuvos Respublikos sveikatos sistemos įstatymo 69 straipsniu, Savivaldybės tarybos kompetencijai priskirta sudaryti Savivaldybės bendruomenės sveikatos tarybą, tvirtinti jos nuostatus.

Bendruomenės sveikatos taryba – tai savarankiška sveikatinimo veiklos koordinavimo institucija prie Savivaldybės tarybos. Savivaldybės bendruomenės sveikatos tarybą sudaro: 1/3 Savivaldybės paskirtų asmenų, 1/3 Savivaldybės įmonių, įstaigų, organizacijų atstovų, 1/3 visuomeninių organizacijų, ginančių visuomenės sveikatos interesus, atstovų.

Pagrindinis Bendruomenės sveikatos tarybos uždavinys yra formuoti ir koordinuoti visuomenės sveikatos politiką savivaldybės teritorijoje. Bendruomenės sveikatos tarybos veiklos uždaviniai, jos teisės ir darbo organizavimas apibrėžti Pasvalio rajono savivaldybės tarybos 2007 m. birželio 6 d. sprendimu Nr. T1-65 patvirtintuose Pasvalio rajono savivaldybės bendruomenės sveikatos tarybos nuostatuose (Savivaldybės tarybos 2015 m. rugpjūčio 27 d. sprendimo Nr. T1-102 redakcija).

Bendruomenės sveikatos tarybai vadovauja pirmininkas, kurį Savivaldybės mero teikimu skiria Savivaldybės taryba.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos korupcijai neturės.

**3. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**6. Sprendimo projekto iniciatoriai.**

Socialinės paramos ir sveikatos skyrius.

**7. Sprendimo projekto rengimo metu gauti specialistų vertinimai ir išvados.**

Nėra.

Socialinės paramos ir sveikatos skyriaus

vyriausioji specialistė (Savivaldybės gydytoja) Dalia Vasiliūnienė